LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2016 M. BALANDŽIO 26 D. ĮSAKYMO NR. V-526 „DĖL OFTALMOLOGIJOS DIENOS STACIONARO PASLAUGŲ TEIKIMO IR ŠIŲ PASLAUGŲ IŠLAIDŲ APMOKĖJIMO TVARKOS APRAŠO PATVIRTINIMO“ PAKEITIMO

2017 m. birželio 14 d. Nr. V-734

Vilnius

Vadovaudamasis Lietuvos Respublikos sveikatos draudimo įstatymo 25 straipsnio 1 dalimi ir atsižvelgdamas į Privalomojo sveikatos draudimo tarybos 2017 m. gegužės 29 d. nutarimą Nr. DT-3/1 „Dėl lėšų skyrimo iš Privalomojo sveikatos draudimo fondo biudžeto rezervo 2017 metais“:

1.	P a k e i č i u Oftalmologijos dienos stacionaro paslaugų teikimo ir šių paslaugų išlaidų apmokėjimo tvarkos aprašą, patvirtintą Lietuvos Respublikos sveikatos apsaugos ministro 2016 m. balandžio 26 d. įsakymu Nr. V-526 „Dėl Oftalmologijos dienos stacionaro paslaugų teikimo ir šių paslaugų išlaidų apmokėjimo tvarkos aprašo patvirtinimo“, ir 16 punktą išdėstau taip:

„16. Už ODS paslaugas dienos stacionare mokama lentelėje nurodytomis bazinėmis kainomis:

Eil. Nr.	Paslaugos pavadinimas	Bazinė kaina (balais)
1.	ODS paslauga, kai į užpakalinę akies kamerą suleidžiamas vaistinis preparatas*	104,09
2.	ODS paslauga, kai į užpakalinę akies kamerą suleidžiamas centralizuotai apmokamas vaistinis preparatas**	92,00

* Į paslaugos kainą įskaičiuotos vaistinio preparato ir optinės koherentinės tomografijos tyrimo sąnaudos.

** Į paslaugos kainą įskaičiuotos optinės koherentinės tomografijos tyrimo sąnaudos, bet neįskaičiuotos vaistinio preparato, kurio įsigijimo išlaidos kompensuojamos PSDF biudžeto lėšomis, skirtomis centralizuotai apmokamiems vaistiniams preparatams ir medicinos pagalbos priemonėms įsidyti, sąnaudos“.

2. N u s t a t a u, kad šis įsakymas įsigalioja 2017 m. liepos 1 d.

Sveikatos apsaugos ministras	Aurelijus Veryga